ครั้งแรกที่เห็นร้านนี้มาเปิดที่ไทยพัชก็ยังแอบยิ้มเลยค่ะ เอ๊ย อยากกินเพราะเวลาไปชายทะเล (Mission Bay ที่เมือง Auckland) ทีไร คนจะต่อคิวกันยาวตลอด เซ็งมาก พอมาที่ไทยดั๊นไม่มีคนแย่ง (หมดสนุกเลย :P)

สเน่ห์ของร้านนี้อยู่ตรงโคนแอลมอนด์ค่ะ ซึ่งจะมีกลิ่นที่หอมกว่าโคนทั่วไปตามท้องตลาด เรียกได้ว่าโคนนี่เด่นกว่าไอศครีมเองเลยก็เป็นได้ ยิ่งถ้าได้ทานตอนที่เพิ่งทำเสร็จใหม่ๆนะคะ โหย กลิ่นโชยยั่วน้ำลายคนแถวนั้นกันเป็นแถบๆแน่นอน 

พัชไปทานช่วงนี้กำลังมีโปรโมชั่นค่ะ ซื้อ 2 ลูก แถมฟรี 1 ลูก ในราคา 230 บาท โปรมีถึงวันที่ 18 มกราคม 2558 นะคะ ส่วนเรื่องไอศครีมรสไหนอร่อย อันนี้พัชแนะนำว่าต้องขอเค้าลองชิมค่ะ เพราะแต่ละคนก็จะชอบไม่เหมือนกัน สำหรับเค้กหรือขนมหวานตัวอื่นพัชยังไม่เคยลองค่ะ แต่เคยลองตอนอยู่นิวซีแลนด์ ไม่ค่อยประทับใจเท่าไร มาร้านนี้ต้องลองโคนเค้าจริงๆค่ะ !!

ส่วนเรื่องบริการขอติมากๆเลยค่ะ พนักงานหน้าหงิกตลอด พูดจาก็ห้วนๆ ควรปรับปรุงด่วนนะคะ เพราะตลาดไอศครีมในเมืองไทยต้องบอกว่าการแข่งขันสูงจริงๆ ถ้าหากบริการยังเป็นอย่างนี้อยู่ เชื่อว่าลูกค้าหนีเข้าไปร้านอื่นหมดแน่นอน

Movenpick @ Central World 7th Fl. 
Score: ◉ ◉ ◉ ◎ ◎
Opening hour: Everyday 10:00-22:00
Contact Number: 02 101 6595
Parking: Yes
Average spend/person: THB 101-250
_______________________
Follow me at:
Facebook: www.facebook.com/foodie.tinychef
Instagram: @pachtinychef
Blog: www.tinychef.blog.com
Wongnai: http://www.wongnai.com/users/pachtinychef